ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Δεκεμβρίου 1996 για την τροποποίηση της απόφασης 95/514/ΕΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες (97/33/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/400/ΕΟΚ του Συμβουλίου, της 14ης Ιουνίου 1966, περί εμπορίας σπόρων τεύτλων προς σπορά (1), και ιδίως το άρθρο 16 παράγραφος 1,

την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (2), και ιδίως το άρθρο 16 παράγραφος 1,

την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (3), και ιδίως το άρθρο 16 παράγραφος 1,

την οδηγία 69/208/ΕΟΚ του Συμβουλίου, της 30ής Ιουνίου 1969, περί εμπορίας σπόρων προς σπορά των ελαιούχων και κλωστικών φυτών (4), και ιδίως το άρθρο 15 παράγραφος 1,

την πρόταση της Επιτροπής,

Εκτιμώντας:

ότι η απόφαση 95/514/ΕΚ (5) διαπιστώνει ότι, για μια περιορισμένη περίοδο, οι καλλιεργητικοί έλεγχοι των σποροπαραγωγικών καλλιεργειών ορισμένων ειδών, οι οποίοι διενεργούνται σε ορισμένες τρίτες χώρες, πληρούσαν τους όρους που θεσπίζονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ 7 ότι η ίδια απόφαση αναγνωρίζει, επίσης, ότι οι σπόροι προς σπορά ορισμένων ειδών που παράγονται σε ορισμένες τρίτες χώρες είναι ισοδύναμοι προς τους αντίστοιχους σπόρους προς σπορά κοινοτικής παραγωγής 7

ότι η απόφαση 95/514/ΕΚ λήγει στις 31 Δεκεμβρίου 1996 7 ότι, ως εκ τούτου, είναι αναγκαίο να ληφθεί μια νέα απόφαση 7

ότι στην εν λόγω απόφαση 95/514/ΕΚ, η αναφορά στα συστήματα του Οργανισμού Οικονομικής Συνεργασίας και Ανάπτυξης (ΟΟΣΑ) για την πιστοποίηση των ποικιλιών σπόρων προς σπορά που διακινούνται στο πλαίσιο του διεθνούς εμπορίου κατέστη μία από τις βάσεις αναγνώρισης της κοινοτικής ισοδυναμίας 7

ότι, κατά το 1995, στα συστήματα αυτά συμπεριελήφθη, πειραματικώς, ένα σύστημα εναλλακτικής πιστοποίησης σπόρων προς σπορά 7

ότι τα αποτελέσματα του πειράματος αυτού δεν έχουν ακόμη αξιολογηθεί 7

ότι, υπό τους όρους αυτούς, είναι σκόπιμο να εξασφαλιστεί η συνέχιση της ισοδυναμίας, αλλά να περιοριστεί σε επιπλέον 12 μήνες,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 6 της απόφασης 95/514/ΕΚ, η ημερομηνία «31 Δεκεμβρίου 1996» αντικαθίσταται από την ημερομηνία «31 Δεκεμβρίου 1997».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 1996.

Για το Συμβούλιο

Ο Πρόεδρος

I. YATES

(1) ΕΕ αριθ. 125 της 11. 7. 1966, σ. 2290/66 7 οδηγία όπως τροποποιήθηκε τελευταία από την πράξη προσχώρησης του 1994.

(2) ΕΕ αριθ. 125 της 11. 7. 1966, σ. 2298/66 7 απόφαση όπως τροποποιήθηκε τελευταία από την απόφαση 96/18/ΕΚ της Επιτροπής (ΕΕ αριθ. L 76 της 26. 3. 1996, σ. 21).

(3) ΕΕ αριθ. 125 της 11. 7. 1966, σ. 2309/66 7 απόφαση όπως τροποποιήθηκε τελευταία από την απόφαση 95/6/ΕΚ της Επιτροπής (ΕΕ αριθ. L 67 της 25. 3. 1995, σ. 30).

(4) ΕΕ αριθ. L 169 της 10. 7. 1969, σ. 3 7 απόφαση όπως τροποποιήθηκε τελευταία από την οδηγία 96/18/ΕΚ της Επιτροπής (ΕΕ αριθ. L 76 της 26. 3. 1996, σ. 21).

(5) ΕΕ αριθ. L 296 της 9. 12. 1995, σ. 34 7 απόφαση όπως τροποποιήθηκε τελευταία από την απόφαση 96/217/ΕΚ της Επιτροπής (ΕΕ αριθ. L 72 της 21. 3. 1996, σ. 37).